Ek het lanklaas ’n fliek só geniet | Netwerk24
Ek het lanklaas ’n fliek só geniet
Deur Dawie Jacobs, Sterrewag 15 Februarie 2019 00:00
Dominee Tienie: ’n Uitstekende en lekkerkyk-fliek, as jy onbevange daarna kyk met geen spesifieke verwagtings of vooropgestelde idees nie.
As jy in Suid-Afrika grootgeword het, en veral as Afrikaans jou taal is, kan jy jou vereenselwig met dít wat die fliek oordra. Ek het by tye kliphard gelag, was diep geprikkel en het hier en daar ’n knop in die keel gehad. Dit is ’n eerlike kykie na Afrikaanse kerke, sonder onnodige nydigheid – dit is ’n gevoelvolle uitbeelding met baie fasette. Die druk wat ’n leraar en sy hele gesin beleef, word sinvol en eg uitgebeeld.
Wat my ook getref het, is die realistiese uitbeelding van die invloed van versnelde verstedeliking en die veranderende bevolking op kerke.
Die fliek se boodskap is wyer as net die Afrikaanse kerke, maar treffend uitgebeeld in Afrikaans aan die hand van tipiese voorbeelde.
Ek het met opset nie resensies voor die tyd gelees nie en kon dus vars daarna kyk.
Ek het lanklaas ’n Afrikaanse fliek só geniet.
Meer oor: Dominee Tienie | My Stem